Сняг затрупа Рудозем. Обявиха бедствено положение - BG VOICE
Бедствено положение е обявено в неделя вечерта за община Рудозем.
Обилните снеговалежи там оставиха без ток 8 населени места. Снежната покривка достигна метър. Получени бяха десетки сигнали за паднали дървета, скъсани електропроводи и десетки свлачища.
„В част от селата късно снощи електроподаването беше възстановено. Екипите работиха цяла нощ. Няма затворени населени места. Вече и снеговалежът спря. Снабдяването с провизии продължава. Огромна част от хората се отопляват на ток и това е проблем, защото останаха на студено“, заяви в ефира на „Здравей, България“ кметът на общината Румен Пехливанов. И допълни, че се надява разходите да не са много големи.
Частично бедствено положение е обявено и за община Септември. Там реки излязоха от коритата си.
Свлачище затвори пътя Пловдив-Пещера, а река Марица разруши диги по поречието си.
Още по тематабедствено положениеРудоземСняг